Anexa 12 – Metodologia de monitorizare şi evaluare a Programului de Transport al Operatorului

1. Principii
2. Prezenta metodologie defineşte principalii parametri care determină performanţa Operatorului în cadrul Programului de Transport.
3. Entitatea Contractantă va monitoriza, evalua şi înregistra prestația Operatorului în cadrul Programului de Transport al Operatorului prin mecanismul următor:
   1. Documente justificative la nivelul Operatorului (Foi de parcurs, Registru miscare dispecerat -mersul autobuzelor- Fisa Activitatii Zilnice, Centralizator lunar kilometri efectivi, Registru evenimente dispecerat)
   2. Sondaje complete efectuate în mod regulat referitor la calitatea serviciilor. Entitatea Contractantă va elabora și implementa sondaje de control periodice privind serviciul public de transport local de călători, prin care se vor aduna informaţiile necesare pentru monitorizarea și evaluarea Programului de Transport al Operatorului.
4. Raportarea și evaluarea prestării Programului de Transport se face prin intermediul indicatorilor prevăzuţi la punctul 4).
5. Indicatorii de raportare a prestării Programului de Transport

Indicatorii - cheie pentru raportarea prestării Programului de Transport al Operatorului sunt cursele. Cursele sunt evaluate după cum urmează:

1. Curse efectuate.
2. Curse neefectuate fără culpa Operatorului.
3. Curse efectuate parţial fără culpa Operatorului.
4. Curse neefectuate din culpa Operatorului.

Îi este permis Operatorului să parcurgă un kilometraj suplimentar care intră în categoria de traseu suplimentar, ce nu se încadrează în Programul de transport al Operatorului, atunci când se înlocuiesc alte Linii sau datorită prelungirii liniilor existente pentru motive obiective, sau curse ce sunt întreprinse în afara planului stabilit de-a lungul unei linii din cauza fluxului crescut de călători datorat unor evenimente speciale (dintr-un ordin operaţional al Entității Contractante).

Modul de evaluare a tipurilor de curse conform condiţiilor prevăzute la punctul 4).

1. O cursă efectuată este o cursă care:
   1. Este prestată în mod regulat atunci când se iniţiază de la o staţie de plecare respectând orarul aprobat, circulaţia are loc de-a lungul unui traseu prestabilit, oprindu-se în toate staţiile de-a lungul traseului.
   2. Sau, este considerată a fi regulată şi este evaluată ca atare în cazul în care apare o abatere de la traseu printr-un ordin sau eveniment neprevazut, coordonate cu Entitatea Contractantă sau alte Organe ale Statului.
2. O cursă neefectuată fără culpa Operatorului este o călătorie care nu a putut fi efectuată de către Operator pentru unul din următoarele motive enumerate în mod exhaustiv:
   1. Impedimente în trafic datorate traficului intens, care au făcut imposibilă prestarea serviciului de transport planificat conform orarului.
   2. Semafoare nefuncţionale şi semafoare cu regim special de funcţionare.
   3. Drumuri necurăţate de zăpadă şi/sau cu polei.
   4. Suprafaţa drumului este într-o stare proastă, împiedicând circulaţia transportului public local de călători prin curse regulate în condițiile tehnice, de siguranță și de confort stabilite.
   5. Zone inundate.
   6. Mitinguri, manifestări, precum şi evenimente permise/nepermise.
   7. Nefunctionare a stațiilor de încărcare electrice
3. O cursă efectuată parţial fără culpa Operatorului este o cursă care nu a putut fi executată în mod corect din cauza unuia din următoarele motive:
   1. Accident de circulaţie rutier fără culpa Operatorului împiedicând astfel circulaţia.
   2. Accidente de circulaţie rutiere, cu îngreunarea sau împiedicarea circulației.
   3. Un vehicul oprit sau parcat în mod necorespunzător, pe traseul de deplasare alocat în mod normal transportului public local de călători prin curse regulate, împiedicând astfel circulaţia.
   4. Lucrări de reparaţii în regim de urgenţă fără ordin din partea UAT-ului.
   5. Actele de vandalism asupra unui vehicul al Operatorului.
   6. Călători pentru care s-a solicitat intervenția echipajelor de urgență.
   7. La evenimente aflate sub jurisdicţia Ministerului de Interne – incendiu, obiecte suspecte, investigaţii, etc.
   8. Impedimente în trafic datorate fluxului de trafic intens, ceea ce duce la nerespectarea orarului aşa cum este indicat în Programul de Transport al Operatorului.
   9. Semafoare nefuncţionale de-a lungul traseelor.
   10. Drumuri de-a lungul traseelor care nu au fost curăţate de zăpadă şi/sau cu polei.
   11. Starea proastă a suprafeţei drumului de-a lungul traseelor, care îngreunează sau face circulaţia vehiculelor imposibilă.
   12. Zone inundate de-a lungul traseelor.
   13. Mitingurile, marşurile, precum şi evenimentele permise şi/sau organizate printr-un ordin al municipalităţii.
   14. Defectiuni accidentale care nu sunt din culpa operatorului (pana de cauciuc, etc.)
4. O cursă neefectuată sau partial efectuată din culpa Operatorului este o cursă în care cel puţin una din următoarele ipoteze este valabilă:
   * 1. vehiculul a început să circule cu un dispozitiv de bord nefuncţional sau nu sunt luate măsuri de către Operator pentru asigurarea funcţionării dispozitivului de bord al vehiculului.
     2. La o abatere completă de la traseu, fără a opri la mai multe staţii decât cele desemnate deja.
     3. După un accident de circulaţie rutier între două vehicule ale Operatorului în cazul vehiculului responsabil de accident.
5. Evaluarea curselor şi sancţiunile aplicabile

| Tipul călătoriei | Plata către Operator | Nr. de km | Sancţiuni pentru Operator |
| --- | --- | --- | --- |
| Curse efectuate | 100% din kilometri efectuati ai cursei |  | nu se aplica |
| Curse neefectuate fără a se datora culpei Operatorului | Nu se plătesc km aferenti cursei neefectuate |  | nu se aplica |
| Curse efectuate parţial fără a se datora culpei Operatorului | 100% din kilometri efectuati ai cursei |  | nu se aplica |
| Curse, trasee neefectuate din culpa Operatorului | Nu se plăteste niciun km aferent cursei respective |  | În funcţie de nivel, penalizare calculate în conformitate cu anexa 10, indicatorul 1. |
| Trasee anulate pe o perioadă mai mare de 24 de ore din culpa Operatorului | Nu se plăteşte niciun km aferent curselor respective |  | În funcţie de nivel, penalizare calculate în conformitate cu anexa 10, indicatorul 2. |
| TOTAL | |  |  |

Evaluarea modului de realizare a Programului de Transport al Operatorului se va realiza astfel:

1. Verificarea documentelor justificative ale Operatorului mentionate la punctul 2.a).
2. Verificarea prin sondaj a ieșirilor și intrărilor programate din /în autobaze, pentru conformitatea parcului circulant realizat cu cel programat și raportat.
3. Verificarea prin sondaj a modului de confirmare a curselor la capetele de linii.
4. Verificarea prin sondaj a plecărilor ritmice în traseu (evitarea circulației ”în pachete” de vehicule ale aceleași linii de transport).
5. Verificarea prin sondaj a prestației efective la Programul de transport în stațiile de plecare, intermediare și terminus, în conformitate cu orarele afișate și asumate de către Operator.
6. Verificarea prin sondaj a ieșirilor neprogramate din traseu.
7. Evaluarea și analiza incidentelor în trafic, pe teren și cât mai repede față de momentul producerii lor.
8. Monitorizarea gradului de aglomerare al traficului și a stării infrastructurii rutiere (zăpadă, polei, avarii la rețelele urbane, lucrări accidentale și neprevăzute, etc), utilizate de către transportul public local de călători prin curse regulate.